张同敞

张同敞（？—1651年1月8日），號別山，湖廣江陵（今湖北）人，明朝政治人物、诗人，藏書家。 為內閣首輔张居正曾孙。崇祯朝时，以廕補中書舍人，永曆朝時為錦衣衛指揮使。曾拜瞿式耜为师，与瞿式耜一同在湖广地区進行抗清活动。永曆三年（1649年）文渊阁大学士兼吏、兵二部尚书瞿式耜邀请了张同敞、王夫之、金堡等至桂林。後任桂林总督。 永曆四年（1650年）张同敞對友人钱秉镫说：“此永別矣！时事如此，吾必死之。”十一月初五日，清軍逼近桂林，于元燁被殺，南明守军溃散，將領趙印、王永祚、蒲缨、楊國棟、馬養麟皆逃去。傍晚，同敞從漓江東岸泅水入桂林城，與式耜相伴。瞿式耜曾勸他逃亡，同敞毅然回答：“死則俱死耳！古人恥獨為君子，君獨不容我同殉乎！”初六日上午，被清軍押往靖江王府見定南王孔有德，被軟禁于桂林。二人共賦詩一百余首，題名「浩氣吟」。孔有德憤甚，命人折張同敞雙臂，傷一目，瞿式耜喝乃止；「兩人困愈久，苦愈甚，而志愈堅烈，知終不可辱。」 不久，瞿式耜寫給焦璉的信被查獲，孔有德擔心有后患，下令將二人處斬。閏十一月十七日與瞿式耜在桂林疊彩山風洞前仙鶴嶺下就義。张同敞人頭落地時，身體並未向前仆，而人頭又向前跌彈了三下。同殉難者還有靖江王朱亨歅。瞿崔耜和張同敞殉節後，已經削髮為僧的給事中金堡，上書孔有德，請准收葬瞿式耜和張同敞，獲准。由瞿式耜的門客楊藝具衣冠斂，同葬于北門外白鶴洞下。明昭宗聞訊後，追贈江陵伯，諡文烈。清高宗乾隆年追諡忠烈。 永曆六年（1652年）西寧王李定國圍攻桂林時，曾有城裡的居民看到已經死去的瞿式耜、張同敞兩人充當大軍的前導，並騎著馬同時進入孔有德的府邸，不久，孔有德便自焚而死。 著有《純忠堂集》、與瞿式耜合著《御覽傷心吟》（明昭宗命工部刊刻）等。 张同敞墓位于今广西桂林市七星区朝阳乡。 清·钱秉镫，《所知录》（卷4）：“同敞為江陵曾孫；以世蔭錦衣衛前戶。先帝時，改中書科舍人；隆武帝愛其才敏，特授翰林院編修，累升學士。在武岡忤劉承允，仍還任子之職。至是，留守抗疏題複，且以知兵，兼總督之任；諸大帥皆以所舉為得人云。” 清·钱秉镫，《所知录》（卷4）：“適張別山同敞自全州回，一見稱契；移予舟，纜其所居漓江草堂下。每酒後悲歌慷慨，自誓必死。別山無子，於一大卷，盡軍中所作詩文；示予曰：『此即子也。誰為吾留之乎？』一日，遙向荊棘叢指曰：『此境大佳。』命軍鑿開一徑，邀予並馬人。其中朗朗大如百間屋，其東壁有黨人碑，拓墨如新。聞數百年矣，今日始見，蓋所謂「龍隱洞」也；與予日縱酒其中為樂。臨別，以所愛小史屬予善視之；抽髻簪見贈曰：『聊以志盍簪之誼。』因欷歔泣下曰：『從此永別矣！時事如此，吾必死之。』” 清·瞿昌文，《粵行紀事》（卷3）：“大清時憲歷置閏在辛卯春二月，其十二月十七，即大統歷閏十一月十七也。文至翦刀源亦已二月十二日矣。飯後家人朱英匍匐來見，叩被難情形，云王父與總督兵部侍郎張公同敞相對從容就戮” 清·钱秉镫，《所知录》（卷4）：“十一月初五日，興安塘報至，知本月初四日嚴關諸塘盡掃。留守檄印選出城赴子營，為城守計，戀老營不行；再促之，則已盡室而去。一青、永祚與武陵侯楊國棟、寧武伯馬養麟、綏寧伯蒲纓各家老營則俱已奔竄，永祚且迎降矣。獨存留守式耜危坐府中，家人盡散。總兵戚良勛操二騎至，邀留守速出，再為後圖。留守叱曰：『爾去則去耳，我去，不過多活幾日。自古至今，誰不死者；但願死得明白耳。』良勛去。總督張同敞自靈川回，聞知城虛無人，止留守在；遂泅水過江，直入府。曰：『事迫矣！奈何？』留守曰：『皇上以留守命吾，當與城存亡。自丁亥三月桂林頻破時，已構一死；今得死所矣，夫複何言。子無留守之責，盍去諸？』同敞毅然曰：『死則俱死耳。古人恥獨為君子，吾師固不許予同死乎？』遂呼酒，與共坐飲。四顧左右，惟一老兵不去；命召中軍徐高至，以敕印付之，諭令星馳赴行在，完歸皇上，勿為敵人所得。張燈相向坐，至天明，有數騎腰刀挾弓矢執二人。二人曰：『吾兩人坐待一夕矣，無容執。』遂與偕行。至靖江王府後門，見孔有德。有德於正月初十日差人持文書啟十餘函詣留守及滇、焦諸營，陳說天命、指譬人事，為劫降之語；留守焚其書、斬其使以聞於上。及是，有德見二人至，蹲踞於地舉手曰：『誰是閣部瞿先生？』式耜曰：『某是也。城既陷，惟求一死耳。』有德霽色慰之曰：『吾在湖南，已知有留守在城中。吾至此，即知公不怕死不去。吾斷不殺忠臣，何必求死？今人事如此，天意可知；閣部無自苦！吾掌兵馬、閣部掌錢糧，一如在前朝可耳。』式耜曰：『吾天朝大臣，為皇上供職；豈為汝供職耶？』有德曰：『吾居王位，於閣部亦非輕。』式耜曰：『安祿山、朱泚自以為王，何王之賤也！』有德又曰：『吾先聖之裔，勢會所迫，以至今日；閣部何太執耶？』同敞厲聲曰：『爾無辱先聖，不過毛文龍部下走卒耳！乃自以為聖裔耶？』罵語甚多，不具述。每一語，留守一為之撫掌。有德怒叱左右縛之，逼令跪，不屆；折其兩臂、傷一目。式耜曰：『是宮詹司馬張同敞也。與吾同難，應與吾同死焉。焉得辱之。』有德命解其縛，還衣冠，令坐。兩人曰：『吾中國人不慣坐地，呼椅來！』且曰：『汝何不速殺之？殺吾兩人，天下事定矣。』有德顧笑，召副將全節護之出，幽於民居；雖異室，而聲響相達。有德又遣官王三元、彭爌往勸諭之，令剃發，不可；令自請為僧，亦不可。曰：『為僧，剃發之漸也。發短命長，吾不為也。』南冠而囚，終日賦詩唱和，以明厥志。至十一月十四日，式耜語同敞曰：『吾兩人待死十日矣！尚隱忍偷生，其為蘇武耶？李陵耶？誰實知之！』同敞曰：『即草檄，命老兵間道馳諭焦璉曰：「城中滿兵無幾，若勁旅直入，孔有德之頭可立致也。」』老兵去八十里，為邏卒所獲，獻之。十七日辰刻，有數騎至系所，請留守出；留守曰：『已知之。』援筆作詩二首。一自題，一贈同敞。肅衣冠，南向拜訖。所錄臨難時與同敞唱和諸稿共一百一首，置幾上；從容步出。遇同敞於道，同敞曰：『快哉，行也。厲鬼殺賊，誰敢忘之。』行至城隅，見一盤石，式耜曰：『吾生平愛佳山水，此石頗佳，可以死矣。』刑者從之，遂與同敞並遇害。同敞既刑，尸不僕；首墜，躍而前者三。” 清·钱秉镫，《所知录》（卷4）：“久之，聞桂林破，留守與張司馬同日死。在桂林者，吳其靁以單騎奔柳州；德操被執不受官，盡其橐中裝以免；劉遠生、湘客隱跡猺峒中；金堡先期已投芽坪庵為僧，釋名性因；惟丁時魁乞降，即日補廣西學道，不數日死。予初謂道隱必死，已而別山死而道隱僧，頗訝之；已見其上定南王書，請收留守公及張司馬尸，詞氣慷慨，乃信其非懼死而逃於僧者也。留守既死，家人盡去；門下士吳江楊藝冒死尋其尸，猶朱殊，但血刃在頸耳。具衣冠斂，與張司馬同瘞於北門。適堡遣人上書，藝遇之曰：『吾業已收訖矣，勿更生枝葉。』此書遂留藝處。” 清·徐珂，《清稗類鈔》（052）：“順治庚寅十一月，定南壯武王孔有德之軍抵靈川，入嚴關，起兵之明遺民張同敞乃乘夜獨泅灕江入桂林，見明桂王之廣西巡撫瞿式耜，相對泣，誓以死。王既下會城，執瞿、張令降，不從，幽之月餘而後殺諸市。瞿被執，時家屬匿楊蓺所。蓺，字碩父，瞿之幕客也。事發，並執蓺，蓺不屈，王義而釋之。瞿死，蓺服衰絰，懸楮錢滿衣，行窣窣有聲，號哭營市間，見纓弁袴鞾短後衣者輒叩頭，請言於王收殮主人。王聞之，曰：「瞿某有客義若此乎？」並同敞屍許之，遂得葬。” 清·徐鼒，《小腆紀傳》（卷33）：“與瞿式耜同殉難事詳「式耜傳」；絕命詩云：『一日悲歌待此時，成仁取義有誰知！衣冠不改生前制，名姓空留死後詩。破碎山河休葬骨，顛連君父未舒眉！魂兮懶指歸鄉路，直往諸陵拜舊碑。』事聞，贈江陵伯，謚「文烈」。我朝賜通謚，曰「忠烈」。” 清·王夫之，《永曆實錄》（卷2）：“及李定國圍桂林，城中人見式耜、同敞擁騶從，並馬入有德邸，俄頃，有德自焚死。” 清·計六奇，《粵滇紀略》（卷5）：“所著詩文四十餘卷，以兵燹亡失，止臨難絕命詞數十章，傳達王所，王讀而悲焉，命工部刻傳之，賜名御覽傷心吟。” 錢秉鐙，《所知錄》 瞿昌文，《粵行紀事》 羅繼祖，《明宰相世臣傳》 徐珂，《清稗類鈔》 徐鼒，《小腆紀傳》 王夫之，《永曆實錄》 計六奇，《粵滇紀略》